open-index/open-wikipedia-markdown huggingface dataset:
எம். சி. புர்கித்

**மைல்சு கிராபோர்டு புர்கிட்** *(Miles Crawford Burkitt)* (27 டிசம்பர் 1890 - 22 ஆகத்து 1971)  பிரிட்டிசு தொல்பொருள் ஆராய்ச்சியாளர் மற்றும் தொல்பழங்கால வரலாற்றாய்வாளராவார். ஐரோப்பா, ஆசியா, மற்றும் குறிப்பாக ஆப்பிரிக்காவின் கற்கால ஆய்வுகளுக்காக நன்கறியப்பட்டவர். ஆப்பிரிக்கத் தொல்லியியல் ஆய்வுகளின் முதல் முன்னோடிகளில் ஒருவராக இருந்தார். தொல்லியல் கேம்பிரிச்சுப் பல்கலைக்கழகத்தின் முதல் வரலாற்றுக்கு முந்தைய தொல்லியல் விரிவுரையாளர் ஆவார்.

அவர் ஏடன் கல்லூரி மற்றும் கேம்பிறிசு திரித்துவக் கல்லூரியில் இயற்கை அறிவியல்களில் கல்வி பயின்றார்.  மேலும் இவருக்குத் தாமசு மெக்கென்னி கியூசு பேராசிரியராக இருந்தார். இவர் பிரான்சு மற்றும் எசுப்பானியாவில் அபே ப்ரூயில் மற்றும் கியூகோ ஓபர்மேயர் ஆகியோருடன் இணைந்து அகழ்வாராய்ச்சி செய்தார். மேலும் முதலாம் உலகப் போரின் போது பிரான்சில் இளைஞர்கள் கிறித்துவ சங்கத்துடன் பணியாற்றினார். இவர் கேம்பிரிட்சில் வரலாற்றுக்கு முந்தைய தொல்பொருளியல் பற்றி விரிவுரை செய்தார். முதலில் தன்னார்வ அடிப்படையில் சேர்ந்து இறுதியில் பல்கலைக்கழக  தொல்லியல் மற்றும் மானுடவியல் விரிவுரையாளர் ஆனார். இரண்டாம் உலகப் போரின் போது  4 வது கேம்பிரிட்சுசயர் ஊர்க்காவலர் படையின் (1941-1945) இளையரையராக இருந்தார். இவர் 1942 ஆம் ஆண்டு அமைதியின் நீதியரசரானார். மேலும் 1939 ஆம் ஆண்டு மற்றும் 1964 ஆம் ஆண்டுக்கு இடையில் கேம்பிரிட்சுசையரின் மாவட்ட உறுப்பினராகவும், அதைத் தொடர்ந்து 1958 ஆம் ஆண்டு முதல் 1961 ஆம் ஆண்டு வரை துணைத் தலைவராகவும்,  பின்னர் 1961 ஆம் ஆண்டு முதல் 1964 ஆம் ஆண்டு வரை தலைவர் ஆகவும் பணியாற்றினார். இவர் 1960 ஆம் ஆண்டு கேம்பிரிட்சுசையர் மற்றும் கண்டிங்டன்சையரின் மாநகர அண்ணல் (செரிப்) ஆக ஆனார்.  1964 ஆம் ஆண்டு முதல் 1965 ஆம் ஆண்டு வரை துணை நகரத்தந்தை (ஆல்டர்மேன்) ஆக இருந்தார். இவரின் மனைவி மார்கரெட் இசோபெல் புர்கிட் என்று அழைக்கப்பட்டார்.

## நூல்கள்
அவரது *வரலாற்றுக்கு முந்தையவை:
* "[[ஐரோப்பா]] மற்றும் நிலநடுக்கடல் பகுதியின் ஆரம்பகால கலாச்சாரங்களின் ஆய்வு"

இந்நூல் முதலில் 1921 ஆம் ஆண்டு வெளியிடப்பட்டுப் பின்னர், 2012 ஆம் ஆண்டு கேம்பிரிட்சு பல்கலைக்கழக அச்சகத்தால் மீண்டும் வெளியிடப்பட்டது.

மற்ற நூல்கள் பின்வருமாறு:

* *எங்கள் முன்னோடிகள்* (1923), முகப்பு பல்கலைக்கழக நவீன அறிவு நூலகம் தொடருக்கான பிரபல்யப்படுத்தும் படைப்பு.
* *நமது முற்கால மூதாதையர்கள்: ஐரோப்பா மற்றும் அதை ஒட்டிய பகுதிகளில் உள்ள இடைக்காலம்,  புதிய கற்காலம் மற்றும் செப்புக் காலக் கலாச்சாரங்களின் அறிமுக ஆய்வு* (1926 ஆம் ஆண்டு)
* *கல் மற்றும் வண்ணப்பூச்சில் தென்னாப்பிரிக்காவின் முற்காலம்' (1928)
* *பழைய கற்காலம் - பழங்கற்காலக் காலங்கள் பற்றிய ஆய்வு* (1933)

## மேற்கோள்கள்

## வெளி இணைப்புகள்

* 1929 இல் இத்தாலியில் அகழ்வாராய்ச்சி செய்த புர்கிட்டின் சில புகைப்படங்கள்

பகுப்பு:1971 இறப்புகள்
பகுப்பு:1890 பிறப்புகள்
பகுப்பு:பிரித்தானியத் தொல்லியலாளர்கள்
ஆக்டாபுளூரோகியூபேன்

பகுப்பு:Articles containing unverified chemical infoboxes
Chemical compound
பகுப்பு:குறுகிய விளக்கமுடைய கட்டுரை
**ஆக்டாபுளூரோகியூபேன்** அல்லது **பெர்புளூரோகுபேன்** (*Octafluorocubane or perfluorocubane*) என்பது  என்ற வாய்ப்பாட்டுடன் கூடிய ஆர்கனோபுளோரின் சேர்மம் ஆகும். எட்டு கார்பன் அணுக்கள் ஒரு கனசதுரத்தில் இணைக்கப்பட்டு, ஒவ்வொரு கார்பன் மூலையிலும் ஒரு புளோரின் பிணைக்கப்பட்டுள்ளது. இது அறை வெப்பநிலையில் நிறமற்ற, பதங்கமாகக்கூடிய திடப்பொருளாகும். இது நீண்டகாலமாக கோட்பாட்டு அளவில் ஆர்வத்தை ஏற்படுத்திய சேர்மமாகும். ஆனால், 2022- ஆம் ஆண்டு வரை தொகுப்புமுறையில் தயாரிக்கப்படவில்லை, இதன் எப்டா ஃபுளோரினேற்றத்துடன் தொடங்கி கியூபேன் கார்பாக்சிலிக் எசுத்தரில் இருந்து பல படிநிலைகளில் தயாரிக்கப்பட்டது. எக்சு கதிர் படிகவியல் படி, கார்பன்-கார்பன் பிணைப்பு தூரங்கள் (1.570&nbsp;Å) ஆகும். ஆக்டாபுளோரோகியூபேனில் உள்ள நீளம் தாய் கியூபேனில் உள்ளவற்றுடன் ஒரே மாதிரியாக இருக்கும் (1.572&nbsp;Å). 

ஆக்டாஃபுளூரோகியூபேன் அதன் அசாதாரண எலக்ட்ரான் கட்டமைப்பின் காரணமாக கோட்பாட்டாளர்களின் ஆர்வத்தைத் தன்பால் ஈர்த்துள்ளது,  இது  எதிரயனியில் fனசதுரத்தின் உள்ளே சிக்கியிருக்கும் கட்டற்ற எலக்ட்ரானுடன் கண்டறியக்கூடிய கார்பன் அயனியால் ஒடுக்கப்படுவதற்கான அதன் உணர்திறன் மூலம் சுட்டிக்காட்டப்படுகிறது. 

*கெமிக்கல் &amp;amp; இன்ஜினியரிங் செய்திகளின்* வாசகர்களால் இந்தச் சேர்மம் "2022 இன் விருப்பமான மூலக்கூறு" என்று வாக்களிக்கப்பட்டது. 

## மேற்கோள்கள்

பகுப்பு:வளைய பியூட்டேன்கள்
பகுப்பு:கோட்பாட்டு வேதியியல்
பகுப்பு:மூலக்கூற்று வடிவியல்
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
பகுப்பு:Chemical pages without ChemSpiderID
பகுப்பு:Articles without InChI source
இந்திய காப்பீட்டு கல்வி நிறுவனம்

**இந்திய காப்பீட்டு கல்வி நிறுவனம்** (*Insurance Institute of India*) 1955இல் மும்பையில் நிறுவப்பட்ட இந்தியாவின் காப்பீட்டு கல்விக்கான ஒரே தேசிய உச்ச அமைப்பாகும். முன்பு ஜே.சி. செடல்வாட் நினைவு காப்பீட்டு நிறுவனங்களின் கூட்டமைப்பு (பதிவானது) என அறியப்பட்ட இந்த நிறுவனம், இந்தியாவில் காப்பீட்டு காப்பீட்டுக் கல்வி மற்றும் பயிற்சியை ஊக்குவிப்பதற்காக உருவாக்கப்பட்டது. இந்த கல்வி நிறுவனம் பல்வேறு நிலைகளில் தேர்வுகளை நடத்துகிறது. இது இந்தியாவில் காப்பீட்டு கல்விக்கான ஒரே தொழில்சார் கல்வி நிறுவனமாகும்.

வெற்றி பெறும் தேர்வுக்குட்பட்டோருக்கு இக்கல்வி நிறுவனம் சான்றிதழ்கள் மற்றும் சன்னதுகள் வழங்குகின்றது. இவை இந்திய அரசாங்கம், இந்தியக் காப்பீடு ஒழுங்காற்று மற்றும் வளர்ச்சி முகமை மற்றும் இந்தியாவிலும் வெளிநாட்டிலும். உள்ள காப்பீட்டாளர்களால் அங்கீகரிக்கப்பட்டுள்ளன. இந்த தகுதிகள் ஐக்கிய இராச்சியம், கனடா மற்றும் அமெரிக்காவில் உள்ள ஒத்த நிறுவனங்களால் அவற்றின் சில ஆவணங்களில் இருந்து விலக்கு அளிப்பதற்காக அங்கீகரிக்கப்பட்டுள்ளன. நாடு முழுவதும் பரவியுள்ள 91 இணைப்புள்ள கல்வி நிறுவனங்களின் இருப்பு, மற்றும் இலங்கை காப்புறுதி கல்வி நிறுவனம், இலங்கை காப்பீட்டு கல்விச்சாலை, மற்றும் ஆர்.ஐ.சி.பி. காப்பீட்டு கல்வி நிறுவனம், பூட்டான், போன்ற சிறப்புகள் இந்திய காப்பீட்டு கல்வி நிறுவனத்தின் கௌரவம், மற்றும் தொழில்முறை நற்பெயருக்கு சாட்சியமளிக்கவும் செய்கின்றன.

பொது மற்றும் தனியார் அமைப்புகளால் நடத்தப்படும் காப்பீடு மற்றும் இடர் மேலாண்மை சம்பந்தப்பட்ட பல்வேறு ஆராய்ச்சி திட்டங்களையும் இந்நிறுவனம் ஆதரிக்கிறது.
## குறிப்புகள்

## வெளி இணைப்புகள்

* இந்திய காப்பீட்டு கல்வி நிறுவனத்தின்   அதிகாரப்பூர்வ இணையதளம்
* சர்வதேச நிதிச் சேவை மையங்கள் ஆணையம் இந்திய காப்பீட்டு கல்வி நிறுவனத்துடன் புரிந்துணர்வு ஒப்பந்தத்தில் கையெழுத்திட்டது

பகுப்பு:மும்பையைத் தளமாக கொண்ட நிறுவனங்கள்
கிரைசோமா

***கிரைசோமா*** (*Chrysomma*) என்பது பாடும் பறவைப்  பேரினமாகும். இது கிளி அலகுடன் மிகவும் நெருங்கிய தொடர்புடையது. எனவே இது பாரடாக்சோர்னிதிடே குடும்பத்தைச் சேர்ந்தது.

## வகைப்பாட்டியல்
இங்கிலாந்து விலங்கியல் வல்லநரான எட்வர்ட் பிளைத் என்பவரால் 1843ஆம் ஆண்டு *கிரைசோமா* பேரினம் அறிமுகப்படுத்தப்பட்டது. இவர் இதன் மாதிரி இனமாக *திமாலியா கைபோலூகா* பிராங்க்ளின் 1831 என நியமித்தார். இந்த உயிரலகு இப்போது மஞ்சள்-கண் சிலம்பனின் துணையினங்களுள் ஒன்றாகும்.  பேரினப் பெயர் பண்டைய கிரேக்கச் சொல்களான *குருசோசு* அதாவது "தங்கம்" மற்றும் *ஓமா* என்றால் "கண்" ஆகியவற்றை இணைக்கிறது.

இப்பேரினம் இரண்டு சிற்றினங்களைக் கொண்டுள்ளது:

செம்பழுப்பு வால் சிலம்பன் முன்பு இந்த பேரினத்தில் வைக்கப்பட்டது, ஆனால் இது ஒற்றைச் சிற்றின பேரினமான  *மௌபினியா*வுக்கு மாற்றப்பட்டது.

## மேற்கோள்கள்

பகுப்பு:பறவைப் பேரினங்கள்
முக்ராந்த் ராய்

**முக்ராந்த் ராய்** *(Mukrand Rai)* முகலாயப் பேரரசர் ஔரங்கசீப்பால் 1657 ஆம் ஆண்டு இந்திய நாட்டின் நவீன உத்தரப் பிரதேசத்தின் பரேலி பிராந்தியத்தின் ஆளுநராக  நியமிக்கப்பட்டவர் ஆவார்.  பரேலி நகரத்தை பலப்படுத்தி கட்டினார். 'நவீன' நகரமான பரேலியின் அடித்தளம் 1657 ஆம் ஆண்டு இவரால் கட்டப்பட்டது. 

பரேலி நகரம் 1537 ஆம் ஆண்டில் கத்தேரியா ராஜபுத்திரரான பாசுடியோவால் நிறுவப்பட்டது. 1568 ஆம் ஆண்டு குசைன் குலி கான் என்பவர் 'பரேலி மற்றும் சம்பல்' ஆளுநராக நியமிக்கப்பட்டார் என்று எழுதும் புடாயுனி என்பவரால் இந்த நகரம் முதன்முறையாக வரலாறுகளில் குறிப்பிடப்பட்டுள்ளது. மாவட்டத்தின் பிரிவுகள் மற்றும் வருவாய் "தோடர் மால் மூலம் நிர்ணயிக்கப்பட்டது" 1596 ஆம் ஆண்டு அபுல் பசலால் பதிவு செய்யப்பட்டது. 1658 ஆம் ஆண்டு, பரேலி புதாவுன் மாகாணத்தின் தலைமையகமாக மாற்றப்பட்டது. 

## மேற்கோள்கள்

பகுப்பு:முகலாயப் பேரரசு
விமல் கிருட்டிண அகர்வால்

**பப்பி** (*Pappi*) என்று அழைக்கப்படும் **விமல் கிருட்டிணா அகர்வால்** (*Vimal Krishna Agarwal*)  இந்திய நாட்டினைச் சேர்ந்த அரசியல்வாதி ஆவார். 2002 ஆம் ஆண்டு சட்டப் பேரவைத் தேர்தலில் பகுசன் சமாசு கட்சியிலிருந்து  படவுன் மாவட்டத்தில் இருந்து படவுன்  சட்டமன்றத் தொகுதியை பிரதிநிதித்துவப்படுத்தினார். மேலும் உத்திரப்பிரதேச அரசாங்கத்தில் முன்னாள் அமைச்சராகவும் இருந்தார். பின்னர்  2012 ஆம் ஆண்டு  மற்றும் 2017 ஆம் ஆண்டில் பில்சி தொகுதியில் இருந்து சமாசுவாதி கட்சியின் வேட்பாளராக முன்மொழியப்பட்டார். ஆனால் முறையே முசரத் அலி பிட்டன் மற்றும் ராதா கிரிசன் சர்மா ஆகியோரால் தோற்கடிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
பர்க்கோட்

**பர்க்கோட்** (*Barkot*) உத்தராகண்டு மாநிலத்தின் உத்தரகாசி மாவட்டத்தில் உள்ள ஓர் ஊர். இதன் மக்கட்தொகை ஏறத்தாழ 16,000 ஆகும். இது யமுனை ஆறு செல்லும் வழியில் அமைந்துள்ளது.

## மேற்கோள்கள்

## வெளி இணைப்புகள்
* Barkot at *[[விக்கிமேப்பியா]]*

பகுப்பு:உத்தரகாசி மாவட்டம்
பகுப்பு:உத்தராகண்ட மாநில ஊர்களும் நகரங்களும்
தாட்சன் கொண்டைக்குருவி

**தாட்சன் கொண்டைக்குருவி** (*Dodson's bulbul*)(***பைக்னோனோடசு தாட்சோனி***) பாசரின் பறவைகளின் கோண்டைக்குருவி குடும்பத்தைச் சேர்ந்தது. இது கிழக்கு ஆப்பிரிக்காவில் காணப்படுகிறது.

## வகைப்பாட்டியல்
சில வகைப்பாட்டியலாளர் தாட்சன் கொண்டைக்குருவியினை பொதுவான கொண்டைக்குருவியின் துணையினமாகக் கருதுகின்றனர். முன்பு இது அடர் கொண்டைக்குருவியின் துணையினமாகவும் கருதப்பட்டது. இதனுடைய பிற பெயர்களாக **சோமாலி கீல்காட்** மற்றும் **ஆப்பிரிக்க வெள்ளைக் காது கொண்டைக்குருவி** ஆகியன**.** ஏற்கனவே மற்றொரு சிற்றினத்தால் (வெள்ளை காது கொண்டைக்குருவி) என்ற பெயரும் அடங்கும்.

## பரவல்
தாட்சன் கொண்டைக்குருவி வடக்கு சோமாலியா மற்றும் தென்கிழக்கு எத்தியோப்பியாவிலிருந்து கிழக்கு-மத்திய கென்யா வரை காணப்படுகிறது.

## மேற்கோள்கள்

பகுப்பு:ஆப்பிரிக்கப் பறவைகள்
சயின்சு ரிப்போர்ட்டர் (அறிவியல் நிருபர்)

***சயின்சு ரிப்போர்ட்டர்*** (அறிவியல் நிருபர்) என்பது ஒரு மாதாந்திர பிரபலமான அறிவியல் இதழாகும். இது 1964ஆம் ஆண்டு முதல் இந்தியாவில் வெளியிடப்பட்டு வருகிறது. தேசிய அறிவியல் தொடர்பு தகவல் வளங்கள் நிறுவனம் இந்த இதழை வெளியிடுகிறது. புது தில்லியில் உள்ள இந்நிறுவனம் மத்திய அரசு நிறுவனம் ஆகும். இந்த இதழ் ஆங்கிலத்தில் வெளியிடப்படுகிறது. இந்த இதழை இந்தியாவிலும் அண்டை நாடுகளிலும் உள்ளவர்கள் படிக்கின்றனர்.

சயின்சு ரிப்போர்ட்டர் (அறிவியல் நிருபர்) இதழ் முதலில் நாட்டில் உள்ள பல்வேறு அறிவியல் நிறுவனங்களில் நடைபெறும் ஆராய்ச்சிகள் குறித்து தகவல்களைக் குடிமக்களுக்குத் தெரியப்படுத்துவதை நோக்கமாகக் கொண்டு தொடங்கப்பட்டது. இது இப்போது இந்த ஆரம்ப நோக்கத்தினை தவிர, பல தேசிய மற்றும் பன்னாட்டு அறிவியல் பிரச்சினைகள் குறித்த தகவல்களை உள்ளடக்கிய பிரபலமான அறிவியல் இதழாக மாறியுள்ளது. நவீனத் தொழில்நுட்பங்கள், நாட்டின் அறிவியல் கொள்கை மற்றும் பலவற்றில் புகழ்பெற்ற தேசிய அறிவியலாளர்களால்  எழுதப்பட்ட கட்டுரைகள் தற்போதைய வெளியாகிறது. அறிவியல் அறிக்கைகளும் வெளியிடப்பட்டுள்ளன. அறிவியல் புனைகதைகள், புதிர்கள், பொழுதுபோக்கு திட்டங்கள், குறுக்கெழுத்துகள் ஆகியவற்றில் வழக்கமான பத்திகளும் உள்ளன.

## திறந்த அணுகல்
சயின்சு ரிப்போர்ட்டர் (அறிவியல் நிருபர்) அச்சில் வெளியிடப்பட்ட ஆறு மாதங்களுக்குப் பிறகு அறிவியல் நிருபர் இதழ் திறந்த அணுகலின் கீழ் கிடைக்கிறது.

## மேற்கோள்கள்

பகுப்பு:இந்திய ஆங்கில இதழ்கள்
பகுப்பு:அறிவியல் நூல்கள்
சிவாசி பட்நாயக்கு

**சிவாசி பட்நாயக்கு** (10 ஆகஸ்ட் 1930  - 23 மே 2022) ஒரு இந்திய அரசியல்வாதி, இந்தியப் பொதுவுடமைக் கட்சி (மார்க்சிஸ்ட்) யைச் சேர்ந்தவர்.  இவர் ஒடிசாவின் புவனேசுவரில் இருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார்.    

இவர் 23 மே 2022 அன்று புவனேஸ்வரில் 91 வயதில் இறந்தார் 

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:ஒடிசா அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:2022 இறப்புகள்
பகுப்பு:1930 பிறப்புகள்
சாமுவேல் கிராசு

**சாமுவேல் கிராசு** *(Samuel Krauss)* (அங்கேரி, 18 பிப்ரவரி 1866 - கேம்பிரிட்ச், 4 சூன் 1948) 1894 ஆம் ஆண்டு முதல் 1906 ஆம் ஆண்டு வரை புடாபெசுட்டு நகரில் உள்ள யூத ஆசிரியர்களின் குருத்துவக் கல்லூரி மற்றும் 1806 ஆம் ஆண்டு முதல் 1933 ஆம் ஆண்டு வரை வியன்னாவில் உள்ள யூத இறையியல் குருத்துவக் கல்லூரியில் பேராசிரியராக இருந்தார். இவர் அகதியாக இங்கிலாந்து சென்றுகேம்பிரிட்சில் தனது கடைசி ஆண்டுகளை கழித்தார்.

இவர் *யூத கலைக்களஞ்சியத்தில்* பங்களிப்பாளர் ஆனார்.

"பேராசிரியர் க்ராசின் புலமைப்பரிசில் பண்டைய யூத மதத்தின் ஒவ்வொரு பகுதியையும் உள்ளடக்கியது." 1910 இல் இவர் வெளியிட்ட தல்மூத் தொல்லியல் குறித்த நூல் (*Talmudische Archäologie*) மூலம் தல்மூத் தொல்லியலின் முன்னோடியானார். அந்நூல் 1924 ஆம் ஆண்டு மீண்டும் மறுபதிப்பு செய்யப்பட்டது. 1922 ஆம் ஆண்டு இவர் ஆய்வு செய்து எழுதிய  பண்டைய யூத தொழுகைக் கூடம் குறித்த நூலானது (*சினகோகேல் ஆல்டர்டுமர்*)  1998 ஆம் ஆண்டுவரை  யூத தொழுகைக்கூடம் குறித்த ஆய்வுகளுக்கு முக்கியமானதாகக்  கருதப்பட்டது.

1935 ஆம் ஆண்டு  அப்போதைய தொண்ணூற்றெட்டு நவீனநாடுகளின் விவிலியப் பெயர்களைப் பற்றிய விரிவான ஆய்வை வெளியிட்டார்.

## மேற்கோள்கள்

## வெளி இணைப்புகள்
* சவுத்தாம்ப்டன் பல்கலைக்கழக கையெழுத்துப் பிரதிகள் சேகரிப்பு MS 163 மற்றும் உயிரியல் ஸ்டப்
* எஸ். க்ராஸின் மூன்று படைப்புகள், மற்றும் 1936 இல் லெர்ச், ஃபிரான்ஸ், 1895-1977, cjh.org இல் உருவப்படம்

பகுப்பு:1948 இறப்புகள்
பகுப்பு:1866 பிறப்புகள்
பகுப்பு:அங்கேரிய மக்கள்
பகுப்பு:யூதர்கள்
பகுப்பு:தொல்லியலாளர்கள்
ரொனால்டு ராசு வெப்பமண்டல தொற்று நோய்கள் நிறுவனம்

**ரொனால்டு ராசு வெப்பமண்டல தொற்று நோய்கள் நிறுவனம்** (*Sir Ronald Ross Institute of Tropical and Communicable Diseases*) என்பது **காய்ச்சல் மருத்துவமனை** என்றும் அழைக்கப்படுகிறது. இது இந்தியாவின் தெலங்காணா மாநிலம் நல்கொண்டாவில் உள்ள ஒரு மருத்துவமனையாகும். இம்மருத்துவமனையில் டிப்தீரியா, அம்மை, பொன்னுக்கு வீங்கி, வாந்தி பேதி மற்றும் கல்லீரல் அழற்சி போன்ற நோய்களுக்குச் சிகிச்சை அளிக்கப்படுகிறது. இந்த மருத்துவமனை உசுமானியா மருத்துவக் கல்லூரியுடன் இணைக்கப்பட்டுள்ளது.

## மேற்கோள்கள்

பகுப்பு:தெலுங்கானா மாநிலத்திலுள்ள மருத்துவமனைகள்
பகுப்பு:ஐதராபாத்து
பகுப்பு:இந்தியப் பொது மருத்துவமனைகள்
துத்தநாக அசிட்டைலசிட்டோனேட்டு

**துத்தநாக அசிட்டைலசிட்டோனேட்டு** (*Zinc acetylacetonate*) என்பது Zn(C5H7O2)2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். துத்தநாகத்தின் அசிட்டைலசிட்டோனேட்டு அணைவுச் சேர்மமாகக் கருதப்படும்  இச்சேர்மம் ஒரு முப்படி சேர்மமாகவும் (Zn3(acac)6) வகைப்படுத்தப்படுகிறது. இதில் ஒவ்வொரு Zn அயனியும் ஐந்து ஆக்சிசன் அணுக்களால் சிதைந்த முக்கோண இருநாற்கூம்பு அமைப்பில் ஒருங்கிணைக்கப்படுகிறது.

## தயாரிப்பு
வெண்துத்தத்துடன், அசெட்டைல் அசெட்டோன் மற்றும் சோடியம் ஐதராக்சைடு சேர்த்து வினைபுரியச் செய்தால் துத்தநாக அசிட்டைலசிட்டோனேட்டு உருவாகும்.

## பண்புகள்
துத்தநாக அசிட்டைலசிட்டோனேட் தண்ணீரில் சிறிதளவாகக் கரையக்கூடிய ஒரு படிகமாகும். பதங்கமாதல் மூலம் இதன் ஒருமப் படிகங்கள்  உருவாகின்றன. இவை ஒற்றைச் சரிவச்சு படிக அமைப்பிலும் C2/c (எண். 15) என்ற இடக்குழுவிலும் காணப்படுகின்றன.  பதங்கமாதல் மூலம் இதன் முப்படி  படிகங்களும்  உருவாகின்றன. இவை ஒற்றைச் சரிவச்சு படிக அமைப்பிலும் C2 (எண் 5) என்ற இடக்குழுவிலும் காணப்படுகின்றன.ref> இதன் ஒற்றைநீரேற்று மற்றும் இருநீரேற்று  ஆகியவற்றின் கட்டமைப்புகளும் அறியப்படுகின்றன. 

## வினைகள்
துத்தநாக அசிட்டைலசிட்டோனேட்டு நீரேற்று காந்த (Zn,Fe)Fe2O4 சுருள்கள் தயாரிப்பிலும்  துத்தநாக ஆக்சைடு தயாரிக்கப் பயன்படுத்தப்படுகிறது. மேலும் இது கரிமத் தொகுப்பு வினைகளில் வினையூக்கியாகவும் பயன்படுத்தப்படுகிறது.

## மேற்கோள்கள்

பகுப்பு:துத்தநாக சேர்மங்கள்
பகுப்பு:அசிட்டைலசிட்டோனேட்டு அணைவுகள்
தேஜி பச்சன்

**தேஜி ஹரிவன்ஷ் ராய் ஸ்ரீவஸ்தவா பச்சன்** ( **தேஜி சூரி** ; 12 ஆகஸ்ட் 1914 – 21 டிசம்பர் 2007) ஓர் சமூக ஆர்வலரும், சாகித்திய அகாதமி விருது பெற்ற இந்தி எழுத்தாளர்  ஹரிவன்சராய் பச்சனின் மனைவியும் பாலிவுட் நடிகர் அமிதாப் பச்சனின் தாயாரும் ஆவார்.

## சுயசரிதை
தேஜி பிரித்தானிய இந்தியாவின் பஞ்சாப் மாகாணத்திலுள்ள லயால்பூரில் பஞ்சாபி சீக்கிய காத்ரி குடும்பத்தில் பிறந்தார் (இன்றைய பைசலாபாத், பஞ்சாப், பாக்கித்தான் ). தனது கல்வியை முடித்த பிறகு, இலாகூரில் உள்ள *கூப் சந்த் டிகிரி* கல்லூரியில் உளவியல் கற்பிக்கும் பணியை மேற்கொண்டார். அப்போது அலகாபாத் பல்கலைக்கழகத்தில் ஆங்கில விரிவுரையாளராக இருந்த ஹரிவன்ஷ் ஸ்ரீவஸ்தவாவை ஒரு கல்லூரி நிகழ்ச்சியில் சந்தித்தார். இவர்கள் 1941 இல் பிரயாக்ராஜ் நகரத்தில் திருமணம் செய்துகொண்டனர். தனது திருமணத்திற்குப் பிறகு, தேஜி ஒரு இல்லத்தரசி ஆனார். இவர்களுக்கு அமிதாப் பச்சன் மற்றும் அஜிதாப் பச்சன் என்ற இரண்டு மகன்கள் இருந்தனர்.

இவர்கள் இந்தியாவின் இலக்கியச் சுற்று மற்றும் உயர் சமூகத்தின் ஒரு பகுதியாக இருந்தனர். இவர்கள் நிகழ்வுகளில் பாடி வந்தனர்.

தேஜி தனது கணவரின் இந்தி தழுவலான மக்பெத் நாடகத்தில் லேடி மக்பத் வேடத்தில் நடித்தார். இவர்கள் யஷ் சோப்ராவின் *கபி கபி* (1976) என்ற திரைப்படத்திலும் ஒரு சிறப்புத் தோற்றத்தில் நடித்தனர்.

1973 இல் திரைப்பட நிதிக் கழகத்தின் (இந்திய தேசியத் திரைப்பட வளர்ச்சிக் கழகத்தின் ஒரு அங்கம்]] )இயக்குநர்களில் ஒருவராகவும் நியமிக்கப்பட்டார். இதன் முக்கிய நோக்கம், ஊடகத்தின் பொதுவான தரத்தை மேம்படுத்தும் நோக்கத்துடன் நல்ல தரமான நோக்கமுள்ள திரைப்படங்களைத் தயாரிப்பதற்கு நிதியளிப்பதாகும்.

## இறப்பு
உடல்நிலை  மோசமடைந்ததை அடுத்து மும்பை, லீலாவதி மருத்துவமனையில் அனுமதிக்கப்பட்ட இவர், தனது 93வது வயதில் 21 டிசம்பர் 2007 அன்று இறந்தார்.

## சான்றுகள்

பகுப்பு:மும்பையைச் சேர்ந்தவர்கள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:பஞ்சாப் நபர்கள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:2007 இறப்புகள்
பகுப்பு:1914 பிறப்புகள்
போலா ரவுத்து

**போலா ரவுத்து  (Bhola Raut)**   இந்திய தேசிய காங்கிரசு கட்சியில்  உறுப்பினராக இருந்த ஓர் இந்திய அரசியல்வாதியாவார். 1914 ஆம் ஆண்டு நவம்பர் மாதம் 4 ஆம் தேதியன்று இவர் பிறந்தார்.

## தனிப்பட்ட வாழ்க்கை
போலா ரவுத்து 1914 ஆம் ஆண்டு நவம்பர் 4 ஆம் தேதி மேதார் சாதியில் அரிகர ராவத் என்பவருக்கு பீகார் மற்றும் ஒரிசா மாகாணத்தில் (தற்போது மேற்கு சம்பாரண், பீகார் ) சம்பாரண் பகுதியிலுள்ள பெத்தியா நகரத்தில் பிறந்தார்.

## அரசியல்
1952, 1957, 1962, 1967, 1971, 1980 மற்றும் 1984 ஆம் ஆண்டுகளில் பீகாரில் உள்ள பகாகா தொகுதியில் இருந்து போலா ரவுத்து  இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவர் 1950-51 ஆம் ஆண்டில் தற்காலிக நாடாளுமன்ற உறுப்பினராகவும் இருந்தார்.

போலா ரவுத்து தாழ்த்தப்பட்ட வகுப்புகள் கூட்டமைப்பின் முன்னாள் செயலாளராகவும், மெகதர் டோம் சபாவின் பொதுச் செயலாளராகவும், அகில இந்திய மெகதர் மசுதூர் சங்கத்தின் துணைத் தலைவராகவும், பீகார் மாநில சஃபாய் மசுதூர் சங்கத்தின் தலைவராகவும், பீகார் மாநில தோட்டக்காரர்கள் சங்கத்தின் பொதுச் செயலாளராகவும் இருந்தார்

## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:இறந்த ஆண்டு குறிப்பிடப்படவில்லை
பகுப்பு:1914 பிறப்புகள்
சாரதா கங்காதரன் கல்லூரி

**சாரதா கங்காதரன் கல்லூரி** (ஆங்கிலம்: Saradha Gangadharan College), புதுச்சேரி, வேல்ராம்பேட்டையில் அமைந்துள்ள ஒரு கலை அறிவியல் கல்லூரியகும். இது 2001 ஆம் ஆண்டு நிறுவப்பட்டது. இக்கல்லூரி பாண்டிச்சேரி பல்கலைக்கழகத்துடன் இணைக்கப்பட்டுள்ளது.  இக்கல்லூரியில் கலை, வணிகம் மற்றும் அறிவியல் பாடங்கள் உள்ளன. கல்லூரியின் முதல்வராக உதயசூரியனும், துணை தலைவர் பழனி ராஜாவும் உள்ளனர்.

## துறைகள்
இக்கல்லூரியில் உள்ள துறைகள்.

### அறிவியல்
* இயற்பியல்
* கணிதம்
* தகவல் தொழில்நுட்பம்
* கணினி அறிவியல்

### கலை மற்றும் வணிகம்
* தமிழ்
* ஆங்கிலம்
* பிரெஞ்சு
* கார்ப்பரேட் செயலாளர் பதவி
* மேலாண்மை ஆய்வுகள்
* வர்த்தகம்

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.

## மேற்கோள்கள்

பகுப்பு:புதுச்சேரியில் உள்ள கல்லூரிகள்
இரபிசங்கர் பால்

பகுப்பு:Articles with hCards
**இரபிசங்கர் பால்** (*Rabisankar Bal*) (1962-2017) வங்க மொழியில் இந்திய எழுத்தாளர் ஆவார். இவர் கொல்கத்தாவில் வசித்து வந்தார். இவர் தொழில்ரீதியாக ஒரு பத்திரிகையாளராக இருந்தார். நாவல்கள், சிறுகதைகள், கவிதைகள் மற்றும் கட்டுரைகள் உள்ளிட்ட பல்வேறு வகைகளில் இருபதுக்கும் மேற்பட்ட புத்தகங்களை வெளியிட்டார். இவர் டோசக்னாமா (நரகத்தில் உரையாடல்கள்) மற்றும் அய்னாஜிபான் (பிரதிபலிக்கப்பட்ட வாழ்க்கை) போன்ற நாவல்களுக்காக மிகவும் பிரபலமானவர் ஆவார்.  இவை இரண்டும் அருணவ சின்ஹாவால் ஆங்கிலத்தில் மொழிபெயர்க்கப்பட்டுள்ளன. இவர் சமகால வங்காள இலக்கியத்தில் ஒரு முக்கிய குரலாகக் கருதப்படுகிறார் மற்றும் இவரது பணிக்காக பல பரிசுகளை வென்றார். 

இரபிசங்கர் பால் 30 ஆண்டுகளாக 15 நாவல்கள் மற்றும் 5 சிறுகதைத் தொகுப்புகளை எழுதியுள்ளார். *[[சாதத் ஹசன் மண்ட்டோ|சாதத் ஹசன் மண்ட்டோவின்]]* படைப்பை வங்காள மொழியிலும் மொழிபெயர்த்தார். 

பால் தனது "தி பயோகிராஃபி ஆஃப் மிட்நைட்" நாவலுக்காக மேற்கு வங்காள அரசாங்கத்தின் சுதபா ராய்சௌத்ரி நினைவுப் பரிசைப் பெற்றார். 

55 வயதில், குறுகிய காலத்தில் இவரை பாதித்த நோயைத் தொடர்ந்து, கொல்கத்தாவில் உள்ள பிஆர் சிங் மருத்துவமனையில் இரபிசங்கர் பால் இறந்தார். 

## மேற்கோள்கள்

பகுப்பு:வங்காள எழுத்தாளர்கள்
பகுப்பு:இந்திய மொழிபெயர்ப்பாளர்கள்
பகுப்பு:இந்தியக் கவிஞர்கள்
பகுப்பு:கொல்கத்தா எழுத்தாளர்கள்
பகுப்பு:2017 இறப்புகள்
பகுப்பு:1962 பிறப்புகள்
பிகாரி லால் யாதவ்

**குரு பிகாரி** என்றும் அழைக்கப்படும் **பிகாரி லால் யாதவ்** (*Bihari Lal Yadav*) (1857-1926), போச்புரி எழுத்தாளர், கவிஞர் மற்றும் பாடகர் ஆவார். இவர் நவீன பிரஹா நாட்டுப்புற இசையின் தோற்றுனர் என்றும் அறியப்படுகிறார். இதன் பழைய வகை *காரி பிர்ஹா* என்று அழைக்கப்படுகிறது. இவர் ஒரு இசைக்கருவியைக் கண்டுபிடித்த பெருமைக்குரியவர், இது கர்தலின் மறுபதிப்பாக இருந்தது. இந்தக் கருவியை பிகாகாவில் அறிமுகப்படுத்தவும் செய்தார். இவர் பிரகாவை எழுதி அதை வாரணாசி போன்ற நகரங்களில் பிரபலப்படுத்தவும் செய்தார்.  மேலும் அதை தனது சீடர்களுக்கும் கற்பித்தார்.

## வாழ்க்கை
பிகாரி 1857 ஆம் ஆண்டு உத்தரபிரதேசத்தின் காசிப்பூர் மாவட்டத்தில் உள்ள அவுன்ரிஹார் நகருக்கு அருகிலுள்ள பாட்னா என்ற கிராமத்தில் போஜ்புரியா அகிர் குடும்பத்தில் பிறந்தார். இவர் பெற்றோருக்கு ஒரே மகன். இவரின் பெற்றோர் சிறு வயதிலேயே இறந்துவிட்டார், மேலும் இவர் பதினான்கு வயதில் வேலை தேடி வாரணாசிக்குச் செல்ல வேண்டியிருந்தது. நிச்சி பாக் அருகே அகிரியானாவில் நிரந்தரமாக வசித்து வந்தார். வாரணாசி கோவில்களில் பிரகா இசைக்க ஆரம்பித்தார். அங்கு இவர் ஒரு கவிஞராகவும் பாடகராகவும் புகழ் பெற்றார், பின்னர் இவருக்கு *ராமன் யாதவ்*, *கணேச யாதவ்*, *பட்டு யாதவ்* மற்றும் *சர்ஜு ராஜ்பர்* ஆகிய நான்கு சீடர்களைப் பெற்றார்.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:இந்தியப் பாடகர்கள்
பகுப்பு:இந்தியக் கவிஞர்கள்
பகுப்பு:1926 இறப்புகள்
பகுப்பு:1857 பிறப்புகள்
பாஸ் டி லீட்

**பாஸ்டியன் பிரான்சிஸ்கஸ் வில்ஹெல்மஸ் டி லீட் (Bastian Franciscus Wilhelmus de Leede**, பிறப்பு: நவம்பர் 15, 1999) ஒரு டச்சு துடுப்பாட்டக்காரர் ஆவார். இவரின் தந்தையான டிம் டி லீட், நெதர்லாந்து அணிக்காக 29 ஒருநாள் பன்னாட்டுப் போட்டிகளில் (ODI) விளையாடியுள்ளார்.

## மேற்கோள்கள்

பகுப்பு:டர்ஹாம் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1999 பிறப்புகள்
பகுப்பு:நெதர்லாந்துத் துடுப்பாட்டக்காரர்கள்
மு. சுயம்புலிங்கம்

**மு. சுயம்புலிங்கம்** ஒரு தமிழக சிறுகதையாசிரியர் மற்றும் கவிஞராவார். தமிழின் வட்டார வழக்கான கரிசல் மொழியில் உள்ள இவரது படைப்புகள் இலக்கிய உலகில் கவனம்பெற்றன. தமிழ் இந்து இதழின் யாதும் ஊரே நிகழ்வில் தமிழ்திரு 2023 விருதினைப் பெற்றார்.

## வாழ்க்கைக் குறிப்பு
தூத்துக்குடி மாநகரை அடுத்த வேப்பலோடை எனும் சிற்றூரில்  பெரியபிராட்டி - முனியசாமி இணையரின் மகனாக 1944 ஆம் ஆண்டில் பிறந்தார் சுயம்புலிங்கம்.

## எழுத்துப்பணி
கோணங்கியை ஆசிரியராகக் கொண்டு வெளிவந்த கல்குதிரை என்ற சிற்றிதழில் ஆரம்பக் காலங்களில் எழுதி வந்தார்.

### கவிதைத்தொகுப்புகள்
# நிறம் அழிந்த வண்ணத்துப் பூச்சிகள்
# தீட்டுக்கறை படிந்த பூ அழிந்த சேலைகள்

### கதைத் தொகுப்புகள்
# ஒரு பனங்காட்டு கிராமம்
# நீர்மாலை
# ஊர்க்கூட்டம்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:வாழும் மக்கள்
திரிவேணி ராம்

**பெடி ராம்** (*BEDI RAM*)  இந்திய நாட்டினைச் சேர்ந்த அரசியல்வாதி ஆவார். 2022 ஆம் ஆண்டு நிலவரப்படி உத்தரபிரதேசத்தின் 18வது சட்டமன்ற உறுப்பினராக உள்ளார்.  உத்தரபிரதேசத்தின் காசிப்பூர் மாவட்டத்தில் உள்ள சகானியா தொகுதியை பிரதிநிதித்துவப்படுத்துகிறார்.  சுகல்தேவ் பாரதிய சமாச் கட்சியின் உறுப்பினராக உள்ளார்.

## அரசியல் வாழ்க்கை
திரிவேணி ராம் உத்தரபிரதேச மாநிலத்தின் 17வது தொகுதி சட்டமன்ற உறுப்பினர் ஆவார். 2017 ஆம் ஆண்டு சக்கானியா தொகுதியை பிரதிநிதித்துவப்படுத்துகிறார். சுகல்தேவ் பாரதிய சமாச் கட்சி உறுப்பினராக உள்ளார்.

## பதவிகள் வகித்தது

## மேலும் பார்க்கவும்
* உத்தரபிரதேச சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
மலபார் சிறிய மின்சிட்டு

**மலபார் சிறிய மின்சிட்டு** (அறிவியல் பெயர்: *Pericrocotus cinnamomeus malabaricus*) என்பது சிறிய மின்சிட்டின் துணையினம் ஆகும். 

## விளக்கம்
மலபார் சிறிய மின்சிட்டு அளவிலும் பிற பழக்க வழக்கங்களிலும் தெற்கத்திய சிறிய மின்சிட்டை ஒத்து இருக்கும். இதன் தொண்டையில் மட்டும் நல்ல கறுப்பு நிறம் உள்ளது. இந்த வேறுபாடே இப்பறவையை ஒரு தனி துணையினமாக பிரித்தறிய காரணமாயிற்று. 

## வாழிடம்
மலபார் சிறிய மின்சிட்டு தென்னிந்தியாவின் கேரளத்திலும், மேற்கு கருநாடகத்திலும் காணப்படுகிறது.

## மேற்கோள்கள்

பகுப்பு:மின்சிட்டு
பகுப்பு:தென்னிந்தியப் பறவைகள்
அசாமில் கல்வி

அசாம் என்பது வடகிழக்கு இந்தியாவில் உள்ள ஒரு மாநிலமாகும். 2011 ஆம் ஆண்டில், அசாமின் எழுத்தறிவு விகிதம் 73.18% (78.81% ஆண்கள் மற்றும் 67.27% பெண்கள்) என மதிப்பிடப்பட்டுள்ளது. அசாமின் கல்வியறிவு விகிதம் தேசிய சராசரியான 74.04% ஐ விட சற்றுக் குறைவாக உள்ளது.

## பொது
thumb| அசாம், லக்கிகஞ்சு உயர்நிலைப் பள்ளி, வகுப்பறையில் பள்ளிக் குழந்தைகள்,
அசாமில் பள்ளிக் கல்வி   முன்-தொடக்க, தொடக்க, நடுநிலை, உயர்நிலை மற்றும் மேல்நிலைப் பள்ளிகள் மூலம் கற்பிக்கப்படுகிறது  அசாம் அரசு 18 வயது வரையிலான மாணவர்களுக்கு இலவச மற்றும் கட்டாயக் கல்வியை அமல்படுத்தியுள்ளது. அசாமில் உள்ள பள்ளிகள் அரசு அல்லது தனியார் நிறுவனங்களின் நிர்வாகத்தின் கீழ் நடைபெறுகின்றன. தொடக்கப் பள்ளிகளில் பாடத்திட்டம் அசாம் தொடக்கக் கல்வி இயக்குநரகத்தால் நிர்வகிக்கப்படுகிறது. 

## போதிக்கும் மொழிகள்
அசாமிய மொழி, போடோ, வங்காளம், ஆங்கிலம் மற்றும் இந்தி ஆகிய மொழிகளில் பாடம் கற்பிக்கபப்டுகிறது. பல அரசு , அரசு உதவிபெறும் மற்றும் சிபிஎஸ்சி பள்ளிகளில் ஆங்கிலம் போதனை மொழியாக உள்ளது.

## சான்றுகள்

பகுப்பு:அசாமில் கல்வி
ஹாரிஸ் ராவுஃப்

**ஆரிஸ் ராவுஃப்** (Haris Rauf, பிறப்பு 7 நவம்பர் 1993) ஒரு பாக்கித்தான் துடுப்பாட்ட வீரராவார். இவர் ஜனவரி 2020-இல் பாக்கித்தான் கிரிக்கெட் அணிக்காக பன்னாட்டுப் போட்டிகளில் அறிமுகமானார். 2018 ஆம் ஆண்டு அபுதாபி டி20 டிராபியில் லாகூர் குலாண்டர்ஸ் அணிக்காக 5 அக்டோபர் 2018-இல் இருபது20 போட்டிகளில் அறிமுகமானார். நவம்பர் 2018-இல், 2019 பாகிஸ்தான் சூப்பர் லீக் போட்டிக்கான வீரர்களின் வரைவில் லாகூர் கலாண்டர்ஸ் அணியால் தேர்ந்தெடுக்கப்பட்டார். இவர் டிசம்பர் 2022-இல் இங்கிலாந்துக்கு எதிராக தேர்வுத் துடுப்பாட்டப் போட்டிகளில் அறிமுகமானார்.

## மேற்கோள்கள்

பகுப்பு:பாக்கித்தானியத் தேர்வுத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
தெற்கத்திய சிறிய மின்சிட்டு

**தெற்கத்திய சிறிய மின்சிட்டு** (அறிவியல் பெயர்: *Pericrocotus cinnamomeus cinnamomeus*) என்பது சிறிய மின்சிட்டின் துணையினம் ஆகும். 

## விளக்கம்
தெற்கத்திய சிறிய மின்சிட்டு சிட்டுக்குருவியைவிட சிறியதாக சுமார் 15 செ.மீ. நீளம் இருக்கும். இதன் வால் சற்று நீண்டு இருக்கும். இப்பறவையில் ஆண் பெண் பறவைகளுக்கு இடையில் பால் ஈருருமை உள்ளது. ஆண் பறவையில் தலை, தொண்டை, முதுகு ஆகியன ஆழ்ந்த கருஞ்சாம்பல் நிற்றத்தில் இருக்கும். பிட்டம் ஆரஞ்சு சிவப்பாகவும், இறக்கைகள் கருப்பாக ஆரஞ்சு மஞ்சள் கறைகளுடன் காணப்படும். இதற்கு உள்ள நீண்ட வாலின் மேற்பகுதி கறுப்பாகவும் அடிப்பகுதி ஆரஞ்சு மஞ்சளாகவும் இருக்கும். இதன் மார்பு நல்ல ஆரஞ்சு நிறத்திலும், வயிறு மஞ்சள் நிறத்திலும் இருக்கும். 

பெண் பறவையின் உடலின் மேற்பகுதி ஆணைப்போன்றே காணப்படும். ஆனால் உடலின் அடிப்பகுதி வெளிர் சாம்பல் நிறமாகச் சற்று மஞ்சள் தோய்ந்து காணப்படும்.

## பரவலும் வாழிடமும்
இப்பறவை தென்னிந்தியாவில் கேரளம் தவிர ஆங்காங்கே வறல் காடுகளிலும், தோப்புகளிலும் காணப்படுகிறது. மலைகளில் 1500 மீட்டர் உயரம் வரை காணப்படும்.
 
## நடத்தை
தெற்கத்திய சிறிய மின்சிட்டு சமவெளிகளில் தோப்புகள் சாலையோர மரங்கள் ஆகியவற்றில் ஐந்து முதல் எட்டு வரையிலான சிறு கூட்டமாக காணப்படும். இரைதேடும் பிற பறவைக் கூட்டங்களுடன் சேர்ந்தே இரை தேடக்கூடியது. நுனிச் சிமிர்களில் தாவித் தாவிப் பறந்து பூச்சிப் புழுக்களைப் பிடிக்கும். பறக்கும் பூச்சிகளைத் தாவித் தாவிப் பிட்டபதும் உண்டு. கம்பளிப்பூண்ணி போன்ற சிறிய புழு பூச்சிகள் இதன் உணவாகும்.

ஸ்வீஇ, ஸ்வீஇ எனப் பறக்கும்போது கீழ்க்கைக் குரலில் ஒலி எழுப்பும்.

## இனப்பெருக்கம்
இவை பெப்ரவரி முதல் செப்டம்பர் வரை இனப்பெருக்கத்தில் ஈடுபடுகின்றன. இனப்பெருக்க காலத்தில் இணையாக இவை காணப்படும். மரக்கிளையில் புல், வேர், காளான், மரப்பட்டை முதலியவற்றைக் கொண்டு கோப்பை வடிவில் கூடு அமைக்கும். இரண்டு முதல் நான்கு வரையிலான முட்டைகளை இடும். இதன் முட்டை வெளிர் நீலமாகவோ பசுமை கலந்த வெண்மையாகவோ செம்பழுப்புப் புள்ளிகளுடன் காணப்படும்.

## மேற்கோள்கள்
 

பகுப்பு:மின்சிட்டு
பகுப்பு:தென்னிந்தியப் பறவைகள்
சாலினி சிங்

**சாலினி சிங்** (Shalini Singh) ஓர் இந்தியப் பத்திரிகையாளர் ஆவார். இவர், தில்லியில் *[[தி வீக் (இந்திய இதழ்)|தி வீக்லியின்]]* முதன்மை நிருபராக இருந்தார். பாலினம் மற்றும் பெண்கள் பிரச்சினைகள், கலைகள் மற்றும் கலாச்சாரம் ஆகியவற்றை மையமாகக் கொண்ட பல செய்தி அம்சங்கள் மற்றும் சமூகப் போக்குகள் குறித்தும் எழுதினார். 2010 ஆம் ஆண்டு அறிவியல் மற்றும் சுற்றுச்சூழல் கூட்டுறவு மையத்தில், கோவாவில்  சட்டவிரோதச் சுரங்கம் மற்றும் திட்டமிடப்படாத சுற்றுலாவால் ஏற்பட்ட அழிவுகளை வெளிக்கொண்டுவந்தார்.

இவர் *கவுண்டர்மீடியா* அறக்கட்டளையின் நிறுவன உறுப்பினர் மற்றும் கிராமப்புற இந்தியாவின் மக்கள் காப்பகத்தில் தொடர்ந்து பங்களிப்பவராவார்.

2017-2018 ஆம் ஆண்டிற்கான ஆர்வர்டு பல்கலைக்கழகத்தில் பத்திரிகைக்கான நீமன் அறக்கட்டளையின் உறுப்பினராக இருந்தார்.

## விருதுகள்
சுற்றுச்சூழல் பிரச்சினைகள் குறித்த இவரது பணிக்காக 2013 இல் தி இந்தியன் எக்ஸ்பிரசின் ராம்நாத் கோயங்கா விருதையும்  மற்றும் 2011 இல் *[[தி ஸ்டேட்ஸ்மேன்]]* வழங்கிய முதல் குசுரோ இரானி பரிசையும் பெற்றார் 

## குறிப்புகள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
அவுந்த், சாத்தாரா

**அவுந்த்** (Aundh) என்பது சாத்தாரா மாவட்டத்தின் தென்கிழக்கே 26 மைல் தொலைவில் அமைந்துள்ள ஒரு நகரமாகும். இதன் மக்கள்தொகை (2011 இல்) சுமார் 3500 என்ற அளவில் உள்ளது.  அவுந்த் மாநிலத்தின் (1699-1947) தலைநகரமாக இது இருந்தது. இப்போது மகாராட்டிரா மாநிலத்தில் உள்ள சாத்தாரா மாவட்டத்தின் ஒரு பகுதியாகும்.
வலது|thumb| யாமை கோயிலுக்கு வெளியே அமைந்துள்ள தீப்மால்
தேவி யாமையின் மிகவும் பழமையான மலைக்கோயிலுக்காக இந்த நகரம் அறியப்படுகிறது. தேவி யாமை பல மராத்தி குடும்பங்களின் குலதெய்வம் ஆகும். கோயிலின் உச்சியில் பல்வேறு இந்து கடவுள்களின் உருவங்களும் சிலைகளும் உள்ளன. கோவில் வளாகத்தில் "சிறீ பவானி அருங்காட்சியகம்" உள்ளது. முன்னாள் ஆளும் குடும்பத்தின் தற்போதைய தலைவியான காயத்ரிதேவி பந்த் பிரதிநிதி அவுந்தில் உள்ள மலையில் யாமை கோவிலின் உச்சியில் 7 கிலோ தங்கக் கலசத்தை நிறுவியுள்ளார்.

தேவி யாமையின் மற்றொரு கோயிலும் இந்த நகரத்தில் அமைந்துள்ளது

## சிறீ பவானி அருங்காட்சியகம்
[இடது|thumb| சிறீ பவானி அருங்காட்சியகத்திலுள்ள [சிவாஜி (பேரரசர்)|சிவாஜியின் வெண்கலச் சிலை]]
[வலது|thumb| [ரவி வர்மா|ரவி வர்மாவின் தமயந்தி வனவாசம்]]
இந்த அருங்காட்சியகம் இந்தியாவின் முதல் கலை அருங்காட்சியகம் என்ற பெருமையைப் பெற்றுள்ளது. ஒரு இந்தியரால் கலைப்பொருட்களின் அருங்காட்சியகமாக இல்லாமல் ஒரு கலை அருங்காட்சியகமாக அமைக்கப்பட்டது. இந்த அருங்காட்சியகத்தில் முன்பு அவுந்த் மாநிலத்தின் கடைசி ஆட்சியாளரான ஸ்ரீ பவன்ராவ் பந்த் பிரதிநிதிக்கு சொந்தமான கலை சேகரிப்பும் உள்ளது. அருங்காட்சியக சேகரிப்பில் ராஜா ரவி வர்மா உட்பட பல்வேறு பிரபலமான கலைஞர்களின் ஓவியங்கள் மற்றும் சிற்பங்கள் மற்றும் ஹென்றி மூரின் புகழ்பெற்ற "தாயும் குழந்தையும்" என்ற கல் அமைப்பு ஆகியவையும் அடங்கும். ஜேஜே கலைப் பள்ளியின் முன்னாள் மாணவர்களான எம்.வி. துரந்தர்,  மற்றும் மாதவ் சத்வலேகர்  ஆகியோரின் பல்வேறு கலைப் படைப்புகளும் இந்த அருங்காட்சியகத்தில் உள்ளன. சேகரிப்பில் பல பிரபலமான மேற்கத்திய பாரம்பரிய சிற்பங்கள் மற்றும் ஓவியங்களின் வார்ப்புகள் மற்றும் பிரதிகள் உள்ளன.  நவீனத்திற்கு முந்தைய காலகட்டத்தின் குறிப்பாக காங்க்ரா அல்லது பகாடி பாணியில் இந்திய ஓவியங்களின் சிறிய தொகுப்பு உள்ளது. பவன்ராவ் ஸ்ரீனிவாஸ்ராவ் பந்த் பிரதிநிதி பல சமூக நடவடிக்கைகளுக்காக மிகவும் பிரபலமான அரசராக இருந்தார். இவர் 1928 ஆம் ஆண்டு வெளியிட்ட தனது புத்தகமான *தி டென்-பாயின்ட் வே டு ஹெல்த்: சூர்ய நமஸ்கார்ஸ்* என்ற புத்தகத்தில் சூரிய நமஸ்கார நடைமுறையை பிரபலப்படுத்தினார்..

## இதனையும் காண்க

* அவுந்த் மாநிலம்

## சான்றுகள்

பகுப்பு:சாத்தாரா மாவட்ட ஊர்களும் நகரங்களும்
தெற்கத்திய மஞ்சள் சிட்டு

**தெற்கத்திய மஞ்சள் சிட்டு** அல்லது **தெற்கத்திய மாம்பழச்சிட்டு** (அறிவியல் பெயர்: *Aegithina tiphia deignani*) என்பது  மாம்பழச்சிட்டின் துணையினம் ஆகும். இது தெற்கு, கிழக்கு இந்தியா மற்றும் வடக்கு, மத்திய மியான்மர் போன்ற பகுதிகளில் காணப்படுகிறது.

## விளக்கம்
தெற்கத்திய மஞ்சள் சிட்டு சிட்டுக்குருவி அளவில் சுமார் 14 செ.மீ. நீளம் இருக்கும். இதன் அலகு நீலந் தோய்ந்த சிலேட் நிறத்திலும், விழிப்படலம் வெளிர் மஞ்சள் நிறத்திலும், கால்கள் சிலேட் சாம்பல் நிறத்திலும் இருக்கும். பெண் பறவையின் உடல் மஞ்சள் தோய்ந்த பச்சையாக இருக்கும். இறக்கைகள் பசுமை தொய்ந்த பழுப்பாக இரு வெண் பட்டைகளோடு காட்சியளிக்கும்.  

ஆண் பறவையின் உடல் கறுப்பும் மஞ்சளுமாகப் பொதுத் தோற்றத்தில் பட்டாணிக் குருவியை ஒத்து இருக்கும். இறக்கைகளில் இரண்டு வெண்பட்டைகளைக் காணலாம். இனப்பெருக்கம் செய்யாத பருவத்தில் ஆண் பறவையின் தோற்றம் பெண் பறவையின் தோற்றத்தை ஒத்து இருக்கும். வால் மட்டும் ஆண்டு முழுவதும் கறுப்பாக இருக்கும். 

## பரவலும் வாழிடமும்
தெற்கத்திய மஞ்சள் சிட்டு தென்னிந்தியா, கிழக்கு இந்தியா மற்றும் வடக்கு, மத்திய மியான்மர் போன்ற பகுதிகளில் காணப்படுகிறது. தென்னிந்தியாவில் கேரளம் நீங்கலாக இலையுதிர் காடுகளிலும் தோட்டங்களிலும், விளைநிலங்களைச் சார்ந்த தோப்புகளிலும் காணப்படும். 

## நடத்தை
இப்பறவை இணையாக மரங்களில் இலைகள் அடர்ந்த கிளைகளில் தாவித் திரிந்தபடி இருக்கும். பூச்சிகளை வேட்டையாடும் பிற பறவைக் கூட்டங்களில் இணைந்து வேட்டையாடும். தலை கீழாகத் தொங்கியும், கிளைகளில் தொத்தியும் இலைகளிடையே உள்ள பூச்சிகளைத் தேடி பிடித்து உண்ணும். பூச்சிகளும் அவற்றின் முட்டைகளுமே இதன் முதன்மையான உணவாகும். காலை வேளைகளில் பல குரல்களில் இனிமையாக தொடர்ந்து நெடுநேரம் கத்தும்.

## இனப்பெருக்கம்
தெற்கத்திய மஞ்சள் சிட்டு சனவரி முதல் ஆகத்து வரை இனப்பெருக்கத்தில் ஈடுபடும். மரத்தில் இருகிளைகள் பிரியும் கவையில் மரப்பட்டை, சிலந்தி நூல் போன்றவற்றால் கோப்பை போலக் கூடு கட்டி இலைகளால் மெத்தென்று அமைக்கும். இரண்டு அல்லது மூன்று முட்டைகளை இடும். முட்டை இளஞ்சிவப்பான வெள்ளை நிறத்தில் இருக்கும். ஆண், பெண் என இருபறவைகளும் கூடுகட்டுதல், அடைகாத்தல், குஞ்சுகளைப் பேணுதல் ஆகியவற்றில் இணைந்து செயல்படும்.

## மேற்கோள்கள்

பகுப்பு:தென்னிந்தியப் பறவைகள்
இம்தாது இமாம் அசார்

**சையத் இம்தாது இமாம் அசார் நவாப்** (*Syed Imdad Imam Asar Nawab*) (17 ஆகத்து 1849-17 அக்டோபர் 1933) ஓர் இந்தியக் கவிஞர், விமர்சகர்  மற்றும் பீகார், பாட்னாவைச் சேர்ந்த எழுத்தாளர் ஆவார். இவர் பாட்னா கல்லூரியில் வரலாறு மற்றும் அரபு பேராசிரியராக இருந்தார்.

## தனிப்பட்ட வாழ்க்கை
1849 ஆம் ஆண்டு ஆகத்து 17 ஆம் நாள் பீகாரில் பாட்னாவிற்கு அருகிலுள்ள கராயி பரசுராயில், தற்போது நாலந்தா மாவட்டத்தில் உள்ள ஹில்சாவில் உள்ள சையத் வகிதுதீன் கான் பகதூர் என்ற சம்சுல் உலமாவுக்கு அசார் பிறந்தார்.

அசாரின் சகோதரி ரசீத் உன் நிசா முதல் உருது மொழி இந்திய பெண் நாவலாசிரியர் என்று அறியப்படுகிறார்.

ஐதராபாத் இராச்சியத்தின் பிரதம மந்திரி சையத் அலி இமாம்  மற்றும் இந்திய தேசிய காங்கிரசு தலைவர் சையத் அசன் இமாம் இருவரும் அஸரின் மகன்கள் ஆவர்.

## மேற்கோள்கள்

பகுப்பு:Articles with hCards
பகுப்பு:கயா மாவட்ட நபர்கள்
பகுப்பு:1933 இறப்புகள்
பகுப்பு:1849 பிறப்புகள்
பகுப்பு:பீகார் நபர்கள்
ஜெகதீசன் மோகன்தாஸ் குமரப்பா

**ஜெகதீசன் மோகன்தாஸ் குமரப்பா** (*Jagadisan Mohandas Kumarappa*) (1886-1957) ஒரு இந்திய எழுத்தாளர் மற்றும் நாடாளுமன்ற உறுப்பினர் ஆவார். இவர் 1952-ஆம் ஆண்டில் மாநிலங்களவைக்குப் பரிந்துரைக்கப்பட்டார். இவர் 1954-ஆம் ஆண்டு வரை பணியாற்றினார். ஏப்ரல் 16, 1886-ஆம் ஆண்டில் பிறந்த இவர், ஸ்ரீ எஸ். டி. கொர்னேலியசு மற்றும் ஸ்ரீமதி எஸ்தர் ராஜநாயகம் ஆகியோரின் மகனாவார். இவரின் மனைவி ரத்தினம் அப்பாசாமி, பிரபல வழக்கறிஞர் திவான் பகதூர் ஏ. எஸ். அப்பாசாமியின் மகள் ஆவார். இவர் 3 ஏப்ரல் 1952 முதல் 2 ஏப்ரல் 1954 வரை மாநிலங்களவை உறுப்பினராக இருந்தார். இவர் சில நூல்களை எழுதிய ஆசிரியரும் ஆவார். இவர் நவம்பர் 1957 ஆம் ஆண்டு நவம்பர் 18-ஆம் நாளில் இறந்தார். இவர் தனது  இளங்கலைப்பட்டத்தை ஓஹியோவிலும் மற்றும் முதுலைப்பட்டத்தை ஆர்வர்டிலும், முனைவர் பட்டத்தைக் கொலம்பியாவிலும் படித்தார்.

## ஆதாரங்கள்

* சுருக்கமான பயோடேட்டா
* டாடா இன்ஸ்டிடியூட் ஆஃப் சோஷியல் சயின்ஸின் முன்னாள் இயக்குநர்கள்

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:மாநிலங்களவை நியமன உறுப்பினர்கள்
பகுப்பு:1957 இறப்புகள்
பகுப்பு:1886 பிறப்புகள்
இலங்கை மஞ்சள் சிட்டு

**இலங்கை மஞ்சள் சிட்டு** அல்லது **இலங்கை மாம்பழச் சிட்டு** (அறிவியல் பெயர்: *Aegithina tiphia multicolor*) என்பது மாம்பழச்சிட்டின் துணையினம் ஆகும். இப்பறவை தென்மேற்கு இந்தியா மற்றும் இலங்கையில் காணப்படுகிறது.

## விளக்கம்
இலங்கை மஞ்சள் சிட்டு தோற்றத்திலும் அளவிலும், பழக்க வழக்கத்திலும் தெற்கத்திய மஞ்சள் சிட்டை ஒத்தது. இனப்பெருக்கம் செய்யும் காலத்தில் ஆண் பறவையின் மேல் தோற்றம் ஆழ்ந்த கறுப்பாகவும் இனப்பெருக்கம் செய்யாத காலங்களில் ஆழ்ந்த மஞ்சள் தோய்ந்த பச்சையாகவும் காணப்படுவதால் இது ஒரு தனித்த துணையினமாக பிரிக்கப்பட்டுள்ளது.  

## பரவலும் வாழிடமும்
இப்பறவை தென்மேற்கு இந்தியா மற்றும் இலங்கையில் காணப்படுகிறது. தென்மேற்கு இந்தியாவில் பாலக்காட்டுக் கணவாய்ப் பகுதிக்கு தெற்கே காணப்படுகிறது. தமிழ்நாட்டில் இராமேசுவரம் தீவில் காணப்படுகிறது.    

## மேற்கோள்கள்

பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
ஜீவராஜ் ஆல்வா

**ஜீவராஜ் ஆல்வா** (*Jeevaraj Alva*) (1947-2001) ஒரு இந்திய அரசியல்வாதி மற்றும் கர்நாடக அரசாங்கத்தில் அமைச்சராக இருந்தவர் ஆவார்.

## தொழில்
ஆல்வா கர்நாடக அரசில் அமைச்சராகவும், ஐக்கிய ஜனதா தளத்தின் துணைத் தலைவராகவும் இருந்தார்.

ஜீவராஜ் ஆல்வா செயின்ட் ஜான்ஸ் மருத்துவக் கல்லூரியில் பயிற்சி பெற்ற மருத்துவர் ஆவார். கல்லூரியில் அவர் ஜேபி இயக்கத்தின் போது மாணவர் தலைவராக ஆனார். இது மருத்துவராகப் பயிற்சி செய்வதை எதிர்த்து முடிவெடுக்க வழிவகுத்தது. இராமகிருஷ்ண ஹெக்டேவின் நெருங்கிய கூட்டாளிகளில் ஒருவர். (1988-90) காலத்தில் ஜனதா கட்சியின் மாநிலப் பொதுச் செயலாளராக ஆனார். 1994 கர்நாடக சட்டமன்றத் தேர்தலுக்கு முன்பு பாரதிய ஜனதா கட்சியில் சேர்ந்தார். பின்னர் இவர் 1999- ஆம் ஆண்டில் லோக் சக்தியின் மாநில பிரிவு தலைவராகவும் இருந்தார்

## தனிப்பட்ட வாழ்க்கை
ஆல்வா கர்நாடகாவின் கடலோர கனரா பகுதியைச் சேர்ந்த துளு மொழி பேசும் பன்ட் சமூகத்தைச் சேர்ந்த நடுத்தர வர்க்கக் குடும்பத்தில் பிறந்தார். இவரின் தந்தை, கே. நாகப்பா ஆல்வாவும் ஒரு அரசியல்வாதி மற்றும் அவர் ஒரு காலத்தில் காங்கிரஸ் கட்சியின் மாநில பிரிவுக்கு தலைமை தாங்கினார்.

ஆல்வா பாரம்பரிய நடனக் கலைஞரான நந்தினி ஆல்வாவை (நீ சேத்) மணந்தார். பெங்குளூரில் தீவிர பாஜக தலைவராக இருக்கும் ஆதித்யா (பி. 1989) என்ற மகனும், பிரியங்கா (பி. 1983) என்ற மகளும் உள்ளனர். 29 அக்டோபர் 2010 அன்று, பிரியங்கா இந்தித் திரைப்பட நடிகர் விவேக் ஓபராயை மணந்தார். தம்பதியருக்கு விவான் (பிறப்பு 6 பிப்ரவரி 2013) என்ற மகனும், அமேயா (பிறப்பு 21 ஏப்ரல் 2015) என்ற மகளும் உள்ளனர்.

ஆல்வா 12 பிப்ரவரி 2001 அன்று பெங்களூரு மணிபால் மருத்துவமனையில் இறந்தார். இறப்பின் போது இவருக்கு 53 வயது ஆகும். இவர் இறந்த போது இவரின் மனைவி மற்றும் 12 மற்றும் 18 வயதுடைய இரண்டு இளம் குழந்தைகள் இருந்தனர்.

## மேற்கோள்கள்

பகுப்பு:1947 பிறப்புகள்
பகுப்பு:2001 இறப்புகள்
இசுட்ரோன்சியம் செலீனைடு

**இசுட்ரோன்சியம் செலீனைடு** (Strontium selenide) என்பது SrSe என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும்.

## தயாரிப்பு
இசுட்ரோன்சியம் செலினேட்டுடன் ஐதரசன் வாயுவைச் சேர்த்து 600 பாகை செல்சியசு வெப்பநிலைக்கு சூடுபடுத்தி ஒடுக்க வினைக்கு உட்படுத்துவதன் மூலம் இசுட்ரோன்சியம் செலீனைடை தயாரிக்கலாம். நீர்ம அம்மோனியாவில் இசுட்ரோன்சியத்தையும் ஐதரசன் செலீனைடையும் சேர்த்து வினைபுரியச் செய்தும் இதை தயாரிக்க இயலும்.

## பண்புகள்
இசுட்ரோன்சியம் செலீனைடு செஞ்சாய்சதுர படிக அமைப்பில் Fm3m என்ற இடக்குழுவுடன்  படிகமாக்குகிறது. மேலும்,  இது NaCl அமைப்பைக் கொண்டுள்ளது. உயர் அழுத்தத்தின் கீழ் (14 கிகாபாசுக்கல்) இடக்குழு Pm3m உடன் CsCl கட்டமைப்பாக மாறுகிறது.

இசுட்ரோன்சியம் செலீனைடு அதிக வெப்பநிலையில் பாதரச செலீனைடு மற்றும் செருமேனியம் இருசெலீனைடு ஆகியவற்றுடன் வினைபுரிந்து SrHgGeSe4 படிகத்தைக் கொடுக்கிறது. இசுட்ரோன்சியம் செலீனைடு வெள்ளீயத்தின் முன்னிலையில் அதிக வெப்பநிலையில் தோரியம் மற்றும் செலினியத்துடன் வினைபுரிந்து SrTh2Se5 சேர்மத்தைக் கொடுக்கிறது.
## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:செலீனைடுகள்
அலோபோயிக்சசு

***அலோபோயிக்சசு*** (*Alophoixus*) என்பது தென்கிழக்காசியாவில் காணப்படும் பைக்னோனோடிடே என்ற கொண்டைக்குருவி குடும்பத்தில் உள்ள பாடும் பறவை பேரினமாகும்.

## வகைப்பாட்டியல்

### பரவியுள்ள இனங்கள்
2009ஆம் ஆண்டு வரை, *அலோபோயிக்சசு* பேரினத்தின் அனைத்து சிற்றினங்களும் *கிரினிகர்* பேரினத்திற்குள் வகைப்படுத்தப்பட்டன. தற்போது, எட்டு சிற்றினங்கள் அங்கீகரிக்கப்பட்டுள்ளன:

* மஞ்சள் வயிற்று கொண்டைக்குருவி (*அலோபோயிக்சசு* *பெயோசெபாலசு*)
* பலவான் கொண்டைக்குருவி (*அலோபோயிக்சசு* *பிராட்டர்*)
* சாம்பல்-கன்ன கொண்டைக்குருவி (*அலோபோயிக்சசு டெப்ரோஜெனிசு*)
* பெனான் கொண்டைக்குருவி (*அலோபோயிக்சசு ருபிகிரிசசு*)
* பழுப்பு-கன்ன கொண்டைக்குருவி (*அலோபோயிக்சசு ப்ரெசு*)
* வெள்ளை தொண்டை கொண்டைக்குருவி (*அலோபோயிக்சசு ஃபிளவியோலசு*)
* ஓக்ரேசியஸ் கொண்டைக்குருவி (*அலோபோயிக்சசு ஓக்ரேசியசு*)
* பஃப்-தொண்டை கொண்டைக்குருவி (*அலோபோக்சசு பாலிடசு*)

### முன்னாள் இனங்கள்
முன்னர், சில வகைப்பாட்டியலர் பின்வரும் சிற்றினங்களை (அல்லது துணை இனங்கள்) *அலோபோயிக்சசு* பேரினமாகக் கருதினர்:

* குருதி நீர்ம தங்க கொண்டைக்குருவி (*அலோபோயிக்சசு* *அபினிசு* ஆக) 
* வடக்கு தங்க கொண்டைக்குருவி  (*அலோபோயிக்சசு* *லாங்கிரோசுட்ரிசு* என) 
* சங்கிகே தங்க கொண்டைக்குருவி ( *அலோபோயிக்சசு* *பிளேட்னேயாக* ) 
* டோஜியன் தங்க கொண்டைக்குருவி (*அலோபோயிக்சசு* *ஆரியசு* என) 
* அல்மகோரா தங்க கொண்டைக்குருவி (*அலோபோயிக்சசு* *குளோரியசு* என) 
* ஓபி தங்க கொண்டைக்குருவி (*அலோபோயிக்சசு* *லூகாசி* என) 
* புரு தங்க கொண்டைக்குருவி (*அலோபோயிக்சசு* *மிசுடகாலிசு* என) 
* பிஞ்ச் கொண்டைக்குருவி (*அலோபோயிக்சசு பின்ஞ்சி*, இப்போது *லோலி பின்ஞ்சி*) 

## மேற்கோள்கள்


பகுப்பு:கொண்டலாத்திகள்
பகுப்பு:பறவைப் பேரினங்கள்
ஓபி தங்க கொண்டைலாத்தி

**ஓபி தங்க கொண்டைக்குருவி** (*Obi golden bulbul*)(*கைப்சிபெட்சு லூகாசி*) என்பது கொண்டைக்குருவி குடும்பமான பைக்னோனோடிடேயில் உள்ள பாசரின் பறவை சிற்றினமாகும். இது இந்தோனேசியாவில் ஓபியில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

ஓபி தங்க கொண்டைக்குருவி முன்பு மற்ற ஐந்து கொண்டைக்குருவிகளுடன் தெளிவாகக் கருதப்பட்டது. இவை அனைத்தும் பிரிக்கப்படுவதற்கு முன்பு வடக்கு தங்க கொண்டைக்குருவி என்று அழைக்கப்பட்டன. இந்த கொண்டைக்குருவி 1831-ல் நிக்கோலசு விகோர்சால் அறிமுகப்படுத்தப்பட்ட *கைப்சிபெட்சு* பேரினத்தில் 24 மற்ற சிற்றினங்களுடன் வைக்கப்பட்டுள்ளது.

## மேற்கோள்கள்

பகுப்பு:இந்தோனேசியப் பறவைகள்
மிண்டோரோ கொண்டைக்குருவி

**மிண்டோரோ கொண்டைக்குருவி** (*Mindoro bulbul*)(*கைப்சிபெட்சு மைண்டோரென்சிசு*) என்பது கொண்டைக்குருவி குடும்பமான பைக்னோனோடிடேயில் உள்ள ஒரு பாடும் பறவை சிற்றினமாகும் .

இது பிலிப்பீன்சில் உள்ள மின்டோரோவில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## வகைப்பாட்டியல்
மிண்டோரோ கொண்டைக்குருவி முதலில் *ஐயோல்* பேரினத்தின் கீழ் விவரிக்கப்பட்டது. பின்னர் சில வகைப்பாட்டியல் அதிகாரிகளால் *இக்சோசு* பேரினத்தில் ஒரு தனி சிற்றினமாக வகைப்படுத்தப்பட்டுள்ளது. 2010 வரை, இது பிலிப்பீன்சு கொண்டைக்குருவியின் துணையினமாகக் கருதப்பட்டது.

## மேற்கோள்கள்

பகுப்பு:கொண்டலாத்திகள்
பகுப்பு:அகணிய உயிரிகள்
பகுப்பு:பிலிப்பீன்சு பறவைகள்
குரோமியம்(II) செலீனைடு

**குரோமியம்(II) செலீனைடு** (*Chromium(II) selenide*) என்பது CrSe என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். P63/mmc என்ற இடக்குழுவுடன்  அறுகோண படிக அமைப்பில் இது படிகமாக்கிறது. Cr7Se8, Cr3Se4, Cr0.68Se, Cr2Se3, மற்றும் Cr5Se8 உட்பட பல தொடர்புடைய குரோமியம்-செலீனியம் கட்டங்களில் குரோமியம்(II) செலீனைடும் ஒன்றாகும். குரோமியம்(II) செலீனைடு ஓர் எதிர்பெரோ காந்தமாக விவரிக்கப்பட்டுள்ளது. ஆனால் இதன் தலைகீழ் காந்த உணர்திறன் கியூரி-வெயிசு விதியின்படி  எதிர்பெரோ காந்தத்திற்குரிய எதிர்பார்க்கப்படும் பண்புகளுடன் பொருந்தவில்லை. ஒரு பரிந்துரை என்னவென்றால், நீல் வெப்பநிலை 320 கெல்வின் வெப்பநிலையாக உள்ளது, ஏனெனில் இச்சேர்மம்  அதிகபட்ச குறிப்பிட்ட வெப்பக்கொண்மத்தைக் கொண்டிருக்கும். செயற்கை முறையில் ஒற்றை அணு அடுக்காக தயாரிக்கப்படும் போது, CrSe பெரோ காந்தமாக  கியூரி வெப்பநிலை சுமார் 280 கெல்வின் வெப்பநிலை கொண்டதாக உருவாகிறது. 

## மேற்கோள்கள்

பகுப்பு:குரோமியம்(II) சேர்மங்கள்
பகுப்பு:செலீனைடுகள்
பகுப்பு:நிக்கல் ஆர்சனைடு படிகக் கட்டமைப்பு
இலீனா திவாரி

**இலீனா திவாரி** (*Leena Tiwari*) இந்தியாவைச் சேர்ந்த ஓர் அரசியல்வாதியாவார். இந்தியாவின் உத்தரபிரதேச மாநிலத்திலுள்ள மரியாகு தொகுதியின் 17ஆவது சட்டமன்ற உறுப்பினர் ஆவார். இவர் உத்தரபிரதேசத்தின் மரியாகு தொகுதியை பிரதிநிதித்துவப்படுத்துகிறார்.  அப்னா தளம் (சோனேலால்) கட்சியின் உறுப்பினராகவும் உள்ளார்.

உத்தரபிரதேசத்தின் 17 ஆவது சட்டமன்ற உறுப்பினராக இருந்துள்ளார். 2017 ஆம் ஆண்டு முதல் இவர் அப்னா தளம் (சோனேலால்) கட்சியின் உறுப்பினராக மரியாகு சட்டமன்றத் தொகுதியை பிரதிநிதித்துவப்படுத்துகிறார்.
 
## பதவிகள்

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய அரசியல்வாதிகள்
கார்பூக் சட்டமன்றத் தொகுதி

**கார்பூக் சட்டமன்றத் தொகுதி** (*Karbook Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோமதி மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் பழங்குடியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:கோமதி மாவட்டம்
சுர்மா சட்டமன்றத் தொகுதி

**சுர்மா சட்டமன்றத் தொகுதி** (*Surma Assembly constituency*)  இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது தலாய் மாவட்டத்தின் ஒரு பகுதியாகும். சுர்மா சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

^ இடைத்தேர்தல்

## தேர்தல் முடிவுகள்

### இடைத்தேர்தல் 2022

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* தலாய் மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:தலாய் மாவட்டம்
தகர்ஜாலா சட்டமன்றத் தொகுதி

**தகர்ஜாலா சட்டமன்றத் தொகுதி** (*Takarjala Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. தகர்ஜாலா சட்டமன்றத் தொகுதி பட்டியல் பழங்குடியினருக்கு ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 2023

 

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம்
* திரிபுரா மேற்கு (லோக்சபா தொகுதி)

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:மேற்கு திரிப்புரா மாவட்டம்
கிளைவித்தகத் தாவரம்

**கிளைவித்தகத் தாவரம்** (தாவர வகைப்பாட்டியல்:Polysporangiophyte; Polysporangiophyta; polysporangiates) இத்தாவர வகைமையின் கீழ் அமையும் தாவரங்களின் வித்தகம், ஒன்றுக்கும் மேற்பட்ட கிளைகளைக் கொண்டதாக இருக்கு
தொல்தாவரவியலாளர்(Paleobotanists) இத்தாவரத் தொகுதிகளின் சான்றுகளைக் கண்டறிந்துள்ளனர். அதன்படி இவற்றை நுண் கிளைவித்தகத் தாவரம் எனவும், பெருங்கிளைவித்தகத் தாவரம் எனவும் இவைகளை வேறுபடுத்துகிறார்கள். நுண் தாவரத் தொகுதிகளில் இவற்றின் முதன்மை வித்துகள், ஒற்றையாகவோ, குழுக்களாகவோ உள்ளன. பெருந்தாவரத் தொகுதிகளின் தண்டு குறுக்குவெட்டுகளாகவோ, கிளை வடிவங்கள் போன்றோ அமைந்து தாவரப் பாகங்கள் போன்ற தோற்றத்தைக்  காண்பிக்கும்  இத்தாவர வகைமை குறித்தவைகளை 1997 ஆம் ஆண்டு கென்ரிக், கிரேன் (Kenrick & Crane) என்பவர் முதன்முதலாக ஆவணமாகப் பதிப்பித்தார்.

## தோற்றநெறி

## மேற்கோள்கள்
மறைதிறம்

மறைதிறம் (**Confidentiality )**என்பது பொதுவாக மறைதிற ஒப்பந்தங்களால் செயல்படுத்தப்படும் விதிகளின் தொகுப்பு அல்லது ஒரு வாக்குறுதியை உள்ளடக்கியது. இது அணுகலைக் கட்டுப்படுத்துகிறது அல்லது சில வகையான தகவல் கட்டுப்பாடுகளை விதிக்கிறது.

## மேலும் காண்க
 

## மேற்கோள்கள்

பகுப்பு:தொழில்முறை அறவியல்
பகுப்பு:தொலைத்தொடர்பியல்
ஏற்பு நெறிமுறை

**ஏற்பு நெறிமுறை** (**authentication protocol)** என்பது ஒரு வகைக் கணினி தகவல்தொடர்பு நெறிமுறை அல்லது குறியாக்க நெறிமுறை ஆகும். இது இரண்டு நிறுவனங்களுக்கு இடையில்  ஏற்புத் தரவை மாற்றுவதற்காக குறிப்பாக வடிவமைக்கப்படுகிறது. இது பெறும் நிறுவனத்தை இணைக்கும் நிறுவனத்தை  ஏற்க  இசைகிறது (எ. கா. வாடிக்கையாளர் ஒரு சேவையகத்துடன் இணைப்பதுடன் , இணைக்கும் நிறுவனத்துடன் தன்னை  ஏற்கும் (ஒரு வாடிக்கையாளருக்கு சேவையகம்) ஒப்புதல்  தொடரியல் ஆகியவற்றிற்குத் தேவையான தகவல்களின் வகையை அறிவிப்பதன் வழி. கணினி  வலைப்பிணையங்களுக்குள் பாதுகாப்பான தகவல்தொடர்புக்குத் தேவையான மிக முத்ன்மப் பாதுகாப்பு அடுக்கு இது.
பகுப்பு:கணினி அறிவியல்
பகுப்பு:தொலைத்தொடர்பியல்
பகுப்பு:தொழில்முறை அறவியல்
விசைக்குவை (குறியாக்கவியல்)

குறியாக்கவியல் புலத்தில் ஒரு **விசைக்குவை** (cryptography key) என்பது தரவுகளின் ஒரு பகுதியாகும்.  இதைத் தரவுக்குவை எனவும் கூறலாம், பொதுவாக ஒரு கோப்பில் தேக்கப்படும் எண்கள் அல்லது எழுத்துக்களின் சரம். இது ஒரு குறியாக்க வழிமுறையின் மூலம் செயலாக்கப்படும்போது குறியாக்கத் தரவை குறியாக்கம் அல்லது குறியிறக்கம் செய்ய முடியும். பயன்படுத்தப்படும் முறையின் அடிப்படையில் விசைக்குவை வெவ்வேறு அளவுகள்,  வகைகளாக இருக்கலாம். ஆனால் எல்லா  சூழலிலும் குறியாக்கத்தின் வலிமை, பேணப்படும் விசைக்குவையின் பாதுகாப்பை நம்பியுள்ளது. ஒரு விசைக்குவையின் பாதுகாப்பு வலிமை அதன் வழிமுறையைப் பொறுத்தது. இது விசைக்குவையின் அளவு, விசைக்குவையின் தலைமுறை, விசைக்குவைப் பரிமாற்றச் செயல்முறை ஆகியவற்றைச் சார்ந்ததாகும்.

## மேற்கோள்கள்

பகுப்பு:கணினி அறிவியல்
பகுப்பு:தொழில்முறை அறவியல்
பகுப்பு:தொலைத்தொடர்பியல்